Vindskeder i fibercement - minimal vedligeholdelse | CEDRAL\nVindskeder er de brædder, der afslutter taget i gavlene. De er altid skrå og benyttes eksempelvis til siderne på gavl-trekanten. Brædderne monteres således parallelt med tagets hældning. De har det formål, at holde vind og vejr ude af tagkonstruktionen, så råd og svamp undgås i din gavl.\nVindskeder er den mest udsatte bygningsdel på huset og også et af de mest besværlige steder at vedligeholde. Det er den mindst tilgængelige del af huset og derfor mest besværlig at male, da du ofte skal stå på en høj stige.\nHvis du anvender Cedrals fibercementbrædder som vindskedebrædder får du en løsning med minimalt vedligehold. Samtidigt til en fordelagtig pris. Du kan bruge Cedral Lap, Cedral Click og Cedral Board til vindskeder.\nUdover at du får vindskeder til en god pris, sparer du også løbende penge over de næste mange år. Det skyldes et minimum af vedligehold og udgifter til malerbehandling og andet træbehandling efter montering.\nHvis du anvender Cedral som vindskedebrædder, slipper du derfor for at skulle stå på en stige og svinge penslen. De bliver leveret i den farve du ønsker og holder denne farve.\nFibercement, som Cedral er fremstillet af, er et uorganisk materiale. Du behøver således ikke at bekymre dig om råd og svamp såvel som skadedyr i dine vindskedebrædder.\nDerudover betyder materialets sammensætning, at det er ubrændbart. Så hvis du i din udskiftning af vindskeder benytter dig af Cedrals produkter i fibercement, får du et minimum af vedligehold med i prisen.\nCedral er det oplagte valg til vindskeder både til nybyggeri og renoveringsopgaver. Du kan eventuelt overveje nye vindskeder i forbindelse med, at du får lagt nyt tag.\nFordele ved Cedral anvendt som vindskedebræt\nSom nævnt ovenfor får du først og fremmest en løsning, hvor der kræves et minimum af vedligehold pga. det uorganiske og færdigmalede materiale, som ikke ligger under for råd og svamp.\nSelvom materialet bl.a. består af cement kan du nemt forarbejde det og skære ud med almindeligt værktøj. Det betyder, at du kan benytte almindelige bore- og skruemaskiner (eller sømpistoler), såvel som en savklinge til træ.\nTil mindre projekter er det fint at benytte en almindelig savklinge til træ, men ved større og mere omfattende opgaver med tilpasning af Cedral anvendt som vindskedebrædder anbefaler vi, at du benytter en hård metalklinge med diamanttænder.\nOverordnet set anbefaler vi el-værktøjet, da det bliver mere præcist og dermed et flottere resultat. Arbejdet med materialet er dermed ikke anderledes end med træ, når du tilpasser og skærer til for at få det til at passe til den givne bygning.\nSelve montagen af Cedral Lap og Cedral Board sker nemt med rustfri skruer uden, at du først behøver at bore huller. Du kan selvfølgelig også bruge sømpistol som nævnt tidligere.\nMontering og udskiftning af vindskeder\nMed Cedral som vindskedebrædder får du en let installation. Hvis du følger montagevejledningen opnår du perfekte resultater.\nVed ny montering af vindskeder, kan du starte med at fjerne de gamle vindskedebrædder. Det første du skal gøre er at save de nye brædder til i længden. Benyt eventuelt de gamle til en let opmåling. Læg derefter de færdigede Cedral-planker op og fastgør dem med rustfrie skruer.\nTil at hjælpe med opsætningen kan du montere en skruetvinge i den ene ende på noget af den eksisterende konstruktion. Så har du noget at hvile plankerne på. Eventuelt brug et stykke træ, hvis du skal lave en holder.\nIdeen her er, at du så kan lade den ene ende af plankerne hvile på skruetvingen/holderen. Det kan nemlig være svært at være præcis i opsætningen, mens du holder planken helt ude i enden uden en form for hjælp.\nVi anbefaler at bruge et stillads til monteringsarbejdet af sikkerhedsmæssige årsager.\nRenovering af vindskeder\nHvis du står overfor et renoveringsarbejde af dine vindskeder, kan du montere Cedrals brædder uden på den eksisterende konstruktion.\nDu skal blot bruge en ventilationsprofil, som sikrer luftrummet bagved. Ved brug af ventilationsprofil er den maksimale tilladte højde på vindskede 50 cm. Derudover skal du sørge for, at vindskedens overkant altid er overdækket af tagbelægning eller afdækningsprofil.\nAlt efter, hvilken tilstand og type din gamle beklædning er, kan du fjerne den gamle og opsætte et nyt monteringsunderlag.


Phaetons færd | Litteratursiden\nOprettet: 24.03.2016 - 13:59\nI sin Poetik omtaler Aristoteles springet fra en tilstand til en anden: ”Skæbneomslaget er som sagt den pludselige forandring i det der foregår, til det modsatte, og dette må, som vi jo hævder, ske med sandsynlighed eller nødvendighed.” (Kap. 11)\nDet er det vi oplever i Phaetons færd, hvor glædens og lykkens mulighed forvandles til det modsatte:\nMen rask springer ynglingen op og tynger kun lidet i vognen, står deroppe og mærker med fryd de smidige tømmer i hånden og takker sin far, som ikke glædes ved takken.\nSolens bevingede heste, Pyróis, Eóus og Aethon, og ohlegon, der var den fjerde i spandet, fylder imedens luften med flammende vrinsk og stamper med hoven på tærsklen.\nUden at ane sin dattersøns skæbne åbner da Tethys leddet og giver dem hele den vældige himmel til bane. Fremad stormer de så og slår med hoven i luften, sprænger sig vej vej gennem tåge og sky og, løftet på vinger, overhaler de Eurus, der også kommer fra østen.\nLiden er vægten, umulig at mærke Solgudens heste, og åget tynger dem ikke så hårdt, som det plejer at gøre. Ligesom buede skibe ruller, når ballasten mangler, og slingrer og hugger i søen, fordi de er blevet for lette, således hopper hans vogn, og den danser, fri for sin vante vægt, og den springer i vejret og føles helt som en tom vogn.\nFirspandsgangerne mærker det snart og forlader den slagne bane og løber nu ikke mer ad den rute, de plejer. Selv er han bange og ved ikke, hvor han skal styre, og kender vejen — og gjorde han, lystred de ikke.\nStorebjørn ellers så kold, blev varm i strålernes hede og søgte forgæves et bad i det hav, der er den forbudent, ligger så tæt på Nordpolens is, og som ellers, dorsk af kulde, slet ikke er nogen rædsel for nogen, varmedes op og hvæsede fælt i nyvunden vildskab. selv du, Bootes, der ellers er langsom\nog hæmmet af Kærren, blev bange og løb det bedste, du kunne.\nStakkels Phaethon ser deroppe fra aetheren ned på jordens lande, der strækker sig langt, langt nede i dybet. Han blegner i pludselig rædsel, hans knæ begynder at skælve det sortner for øjnene af ham i alt det lys, der er om ham.\nHavde han aldrig, ønsker han, fået sin fars ekvipage, aldrig fornummet sin æt og aldrig fået sin vilje! Nu vil han helst være Merops' søn; men han rives af sted som skib uden ror i orkan, når kaptajnen har opgivet styring og sætter sin lid alene til himlen og til sine bønner.\nHvad skal han gøre. Thi meget af himlen har han bag ryggen, mere foran sig. Han måler i tanken det ene og andet og kigger snart frem imod solnedgangen, han aldrig skal nå til, snart tilbage mod østerlide, og hvad han skal gøre, aner han ikke, og tøjlerne mægter han hverken at slække eller at stramme, og han har glemt, hvad hestene hedder.\nSære undere ser han omkring på den brogede himmel og Fyldes af skræk ved at se de vældige billeder af vilddyr. Der findes et sted, hvor Scorpius krummer sin tvillingeklosaks og med sin hale og lemmer, der stritter til højre og venstre, strækker sin leddede krop gennem to figurer på himlen. Sort var dyret af edder og gift, og da drengen fik øje på det og så dets krummede klosaks true med vunder, slap han tøjle og tømme, afmægtig af isnende rædsel.\nStraks da hestene kildes af tømmerne på deres rygge, løber de løbsk og, uden at lade sig hæmme af noget, farer de frem gennem ukendte egne, og hvor de har lyst til, springer de op og støder imod de fæstnede stjerner øverst i hvælvet — af sted med vognen ad vejløse baner, snart helt oppe og snart med styrtdyk i afgrundes dybder ned imod rummet, der strækker sig tæt over jorderigs lande.\nLuna ser med forundring sin broders gangere løbe under sin egen bane, og skyerne svides og ryger. jorden bryder i brand overalt, hvor den rager i vejret, berøvet sin fugtighed tørrer den ud og begynder at revne. Gråhvid af aske er engen, og blad og træ står i lue, kornets knastørre strå er brændslet, der lægger det øde.\nVærre end det! — Hele byer forsvinder med samt deres mure, og brande forvandler riger med samt deres folk og nationer til aske, og skove fortæres af luer med samt deres bjerge.\nAthos brænder, Ciliciens Taurus og Tmolus og Oeta, Ida, nu tør, men engang bestrømmet af tusinde kilder, musernes Helicon, Haemus, der senere kaldtes Oeagrisk.\nEtna flammer i sky, med dobbelte masser af luer, tvillingetinden Parnassus og Eryx og Cynthus og Othrys, Rhodope, som nu omsider har mistet sin snedragt, Mycale, Dindyma, Mimas, Cithaeron, skabt til maenadernes rasen. Selv Scythiens kulde hjælper nu intet: Thi Kaukasus brænder, Ossa med Pindus og også Olympen, større end begge, Alpernes knejsende tinder og Appenninernes toppe.\nPhaethon så, at han havde sat ild på hele den vide verden, at intet formåed at udholde luernes vælde; luften, han åndede ind, var glødende som fra en skaktovn, og selve vognen, han står i, mærker han hvidne af hede.\nOvervældet bliver han nu af asken i luften, indhylles helt i den brændende røg, og skjult af det sorte mørke sanser han nu ikke længere hvor eller hvorhen, men lar sig rive af sted, som de flyvende heste bestemmer.\nDengang tror man det skete, at blodet kom op under huden på Aethiopernes folk og blev svedet, så de blev sorte; dengang mistede Libyen vandet og blev til en ørken, dengang jamrede nymfer med udslået hår over døde kilder og søer: Boeotien savner sin Dirce, og Argos savner Amýrones væld og Ephýre sin klare Pirene.\nEj heller floder i hver sin ende af verden er sikre. Tánais koger og damper midt i sit løb, og den gamle Pénénus ryger, og ryge gør Teuthraselven Caicus, Ismnus' hastige strøm og Phegias' å, Erymanthus, Xanthus (der siden atter skal brænde), den gule Lycormas, samt Maeander, der leger sin bølge frem og tilbage, Thrakiens Melas og Lacedaemons skønne Eurotas.\nEufrat, Babylons flod, står i brand, og i brand står Orontes, Thermodons buldrende fosse og Ganges og Phasis og Donau. Alphéus syder og koger, Sperchios' bred står i flammer, guldet, som flyder i Tagus, smelter i heden af ilden. Svanen der nyligen fyldte Maeoniens bredder med sange, brænder sin fod midt ude i bølgen af sin Carstros.\nNilen flygter til verdens ende i rædsel og skjuler sin kilde (så at den stadig er ukendt!). Tomme og tørre ligger deltaets lejer som dybe, støvede dale.\nLige så galt er det fat med Thrakiens Hebrus og Strymon og både med Rhinen og Rhonen og Po i Hesperiens lande, med Tiberen selv, den flod, som verdensmagten var lovet.\nJorden revner, og lys trænger ned til Tartarus' rige og skræmmer dets drot og hans dronning. Selv havet trækker sig sammen,\nog der, hvor bølgerne skylled, der er der nu sletter af tørt sand; hakker og bjerge på bunden af havet dukker af væden, så der blir fler af de spredte Kyklader i arkipelaget.\nFiskene søger til bunds, og delfinerne tør ikke længer springe i buer med ryggene op over vandet som ellers. Livløse sælhunde flyder omkring med bugen i vejret på havet; ja, det berettes, at selveste Nereus og Doris og døtrene med måtte ned i en lummer beskyttelsesgrotte. Tre gange voved Neptunus at løfte sin arm og sit barske åsyn af søen, og tre gange måtte han vige for ilden.\nMen som hun lå med havet omkring sig, løftede Jorden imellem dets vover og alle de kilder, der havde søgt tilflugt i deres moders mørke, beskyttende liv, sit forpinte blik, og med hovedet sprukkent og tørt fra isse til hage lagde hun hånden for panden og rystede alt i et vældigt jordskælv, medens hun sænked sig lidt, og nede fra dette lavere leje lød hendes hellige stemme således:\n"Er det din vilje og har jeg fortjent det, hvad tøver dit lyn for, højeste guddom? Er ilden min skæbne, så send den personlig! Lad mig dog få den trøst, at jeg ved, det er dig, der har sendt den! Knap formår jeg at åbne min mund for at tale således!" (Røsten kvaltes i røg.) "Se blot mine afsvedne lokker, og hvor mit øje er dækket af aske, af aske mit åsyn!\nEr det den løn og den tak, som jeg får for altid at være frugtbar og for tålmodigt at tåle sår af det krumme plovjern og hakkernes spidser og plages året igennem? For at jeg giver bæsterne løv og menneskeslægten kornet, den milde ernæring, ja, jer den virak, I høster!\nSå lad da mig være skyldig til døden! Men hvad har vel bølgen, hvad har din broder vel gjort? Hvorfor skal det rige, han ejer, havet, synke og neje sig dybere ned under himlen?\nRøres du ikke af min og din broders skæbne, så ynk dog himlen — din egen bolig! Se begge poler, betragt dem! Begge to ryger! Og lider de skade ved ilden, så styrter jeres haller i grus! Se, Atlas begynder at vakle, mægter nu knap nok mer at skuldre den glødende verden!\nHvis have og lande forgår, og himmerigs slotte går under er vi tilbage i kaos. Red dog fra flammernes rasen, hvad der endnu kan reddes, og frels universet fra våde!"\nTellus tav. Nu mægted hun ikke længer at bære heden eller at sige mere, men skjulte sit hoved dybt i sig selv og i hulerne nede ved skyggernes rige.\nAl magts fader tog samtlige guder og den, der letsindigt lånte en ungersvend vogn, til vidne på, at hvis ikke han nu skred ind, ville verden forgå. Så besteg han Olympen, hvorfra han sender sit skydække ud over jorderigs lande, hvorfra han lader sit tordenbrag runge og lynene glimte. Men skyer at dække landene med eller piskende byger at lade falde fra himlen — det havde han nu ikke mere.\nI lun tordner og løfter sin kile mod øret til højre og sender lynet imod den uheldige kusk og skiller ham både I la liv og fra vogn og kvæler de grådige flammer med ildkraft.\nHestene skræmmes og giver et spring i den modsatte retning, river sig ud under åget og sprænger tøjler og seler. Hist ligger tømmer og her ligger fortøjet, revet fra stangen, d& ligger eger fra smadrede hjul, og over det hele ligger der rester af vognen, knust i tusinde stykker.\nPhaetons rødblonde hår står i lysende lue, imedens han styrter i afgrundens dyb og føres af sted gennem rummet, som undertiden en stjerne på nattens strålende himmel, selvom den ikke falder, så dog kan se ud til at falde. Fjernt fra hans fædrene land opfanger Eridanus' store strømme hans fald og tvætter hans krop og rygende åsyn.\nVesterlandets najader begraver hans lig, som det ryger, brændt af lynenes siksak, og sætter et vers på hans gravsten: Phaethon hviler herunder. Han styred sit fædrene forspand. og har han end kørt sig ihjel, så var det dog modigt at køre.\nThi syg og elendig af sorg tilhylled hans fader sit ansigt, og sagnet — om vi da vælger at tro det — beretter, at en dag hengik, uden at solen stod op. Men brandene lyste, således at katastrofen dog var til nytte for noget.\nClymene klaged så bittert, som ulykken gjorde fornødent, og vandrede så, fortabt i sin kummer, i sæk og i aske, landene rundt for at finde først hans livløse legem, siden hans blegede bene, og benene fandt hun omsider stedet til hvile på fjerne og fremmede bredder. Hun knæled ned på hans grav og vædede navnet, hun læste på stelen, med sine tårer og blottede brystet og varmede stenen.\nPS. Dette er et uddrag af Anden sang fra Otto Steen Dues oversættelse af Ovids Forvandlinger. Hvis man sammenligner med Euripides´ Phaeton virker denne oprindelige udgave mere fortættet og dramatisk. Den findes i en engelsk udgave bearbejdet af James Diggle.\nBlogindlæg: Solens søn og arbejderbevægelsen\nBlogindlæg: Legenden om Phaeton\nAnmeldelse: Ovids bitterligheder. Tristia af Publius Ovidius Naso\nBog: Ovids Eskapader


Modtager af Silasprisen 2019\n80 års fødselar\nLørdag d. 18. november fyldte den canadiske forfatter Margaret Atwood 80 år. Hendes forfatterskab har fået fornyet opmærksomhed efter at hendes dystopiske fremtidsroman ‘Tjenerindens fortælling’ og hendes historiske roman ‘Alias Grace’ er blevet filmatiseret. På fredag udkommer ‘Gileads døtre’, der er den længeventede efterfølger til ‘Tjenerindens fortælling’.\nEva Tind er utrolig svær at sætte i bås som forfatter/kunster/performer, og man skal nok i virkeligheden heller ikke forsøge at gøre det - men blot nyde værkerne. Hun er nomineret til DR Romanprisen 2020.


Poulsen matchvinder mod AaB\n/ Poulsen matchvinder mod AaB\n12.04.2015, 18:15 | Af: Administrator\nJakob Poulsen scorede begge mål i 2-1-sejren over de danske mestre. Afgørelsen faldt langt inde i overtiden.\nDet bliver med garanti en god bustur hjem fra Aalborg for FC Midtjylland-spillerne. For med en scoring et godt stykke inde i dommerens tillægstid sikrede Jakob Poulsen ulvene alle tre point i aftenens opgør, da han via en AaB'er scorende sit andet mål i opgøret.\nFor det var nemlig også midtbanedynamoen, som i første halvleg havde bragt balance i regnskabet, efter at Thomas Enevoldsen efter 27 minutter havde bragt de danske mestre foran med en fin afslutning i det lange hjørne.\nFin var også det udlignende mål fra Jakob Poulsens højre fod. En optimistisk Izunna-dribletur endte med et frispark på kanten af feltet, og med en følt afslutningen over muren sendte Poulsen ulvene tilbage i opgøret.\nEn vigtig brik i kamp var også midtjydernes svenske keeper, der i flere situationer viste sit høje niveau. Men vigtigst af alt var, at gæsterne aldrig mistede troen på fuld gevinst, og fra bænken blev der også satset offensivt ved både at sende Morten 'Duncan' Rasmussen og Marcos Ureña på banen. Og det gav altså pote, da Jakob Poulsen med sit fjerde superligamål i sæsonen blev matchvinder.\nMed aftenens sejr har FC Midtjylland hentet fire point på to svære udebaner. Næste gang holdet skal i kamp er i vante omgivelser på MCH Arena, hvor Silkeborg IF er modstanderen på fredag i et midtjyske lokalopgør.\nSe highlights: https://youtu.be/21V32QtV5Tk\nAlka Superligaen, runde 24:\nAaB - FC Midtjylland 1-2 (1-1)\n1-0 Thomas Enevoldsen 27’\n1-1 Jakob Poulsen 37’\n1-2 Jakob Poulsen 90’\n29’ Henrik Dalsgaard, AaB\n50' Thomas Enevoldsen, AaB\nStart-11: Johan Dahlin, Kristian Bach Bak, Patrick Banggaard, Erik Sviatchenko, Jesper Lauridsen, Tim Sparv, Izunna Uzochukwu (60’ André Rømer), Jakob Poulsen, Rilwan Hassan (72’ Morten 'Duncan' Rasmussen), Sylvester Igboun, Martin Pusic (81’ Marcos Ureña).\nBænk: Jakob Haugaard, Francis Dickoh, Frederik Møller, André Rømer, Mikkel Duelund, Marcos Ureña, Morten 'Duncan' Rasmussen.\nFoto: Kaj B. Kristensen / fotoøjet.dk


Husk at bestille en T-shirt til fordel for rideklubberne - Ridehesten.com\nSom et led i indsamlingen sælges der flotte T-shirts, som det er meningen man skal iklæde sig når vi er aktive sammen hver for sig og poster billeder under hashtagget #aktivesammenhverforsig den 21. maj. Indtjeningen fra salget af T-shirt går til rideklubbernes elevskoler. Læs mere om aktivitetsdagen her.\nDer er allerede solgt mange T-shirts og faktisk er der allerede samlet mere end 90.000 kroner ind udelukkende gennem salget af T-shirts. Derudover er der også samlet 180.000 kroner ind direkte via sponsorater.\nPå Dansk Ride Forbunds Facebook-side gør de opmærksom på, at der er solgt omkring 1200 T-shirts og de fortæller at målet er 10.000 solgte T-shirts. Lykkes det er det ca. 750.000 kroner der kan samles ind til landets klubber udelukkende gennem salget af T-shirts.\nVil du være med til at dele budskabet, så del denne nyhed på de sociale medier og bestil en T-shirt - så kan vi sammen støtte elevskolerne. Fristen for bestilling af T-shirts er på søndag den 3. maj.\nDu kan bestille din T-shirt her.


Telenor: Vestkysten er nu dækket med 3G | Mobilsiden.dk\nMobilsiden.dk / Nyhedsoversigt / Telenor: Vestkysten er nu dækket med 3G\nTelenor: Vestkysten er nu dækket med 3G\nJohnny K. Olesen, Mobilsiden.dk 15. jun 2012 kl. 08:30\nTuristerne på vestkysten kan nu bruge 3G, og tidligere Skyline kunder får endnu et alternativ.\nI december kunne vi fortælle, at Telenor havde travlt med at udvide deres netværk og allerede i april måned kunne selskabet så fortælle om mange nye mobilmaster til både 2G og 3G rund om i landet.\nTelenor har dog ikke stoppet udbygningen, og Telenor arbejder stadigvæk målrettet med at forbedre dækningen i tyndt befolkede områder samt sommerhusområder. Selskabet åbnede således i slutningen af maj for 15 forbedrede 3G mobilmaster på den jyske vestkyst, hvilket er en kraftig udvidelse af 3G dækningen i det vestjyske.\nDen jyske vestkyst har altid været en udfordring for teleselskaberne, da teleselskaberne normalt benytter 3G på 2100 MHz, hvilket desværre ikke rækker så langt fra mobilmasten.\nTelenors forbedrede 3G mobilmaster benytter alle 900 MHz frekvensen - også kaldet UMTS 900 - hvilket betyder, at selskabet kan dække med 3G signal meget langt fra mobilmasterne.\nResultatet er en markant forbedret 3G dækningen langs vestkysten i et område fra Lemvig i nord til Blåvand i syd. Download hastigheden vil på de nye 3G mobilmaster være op til 16 Mbit/s .\n- ”Vi har netop rundet 200 3G-sites på den langtrækkende 900 MHz-frekvens, og vi når op på 350 af disse sites i løbet af 2012. Hvor en mast før dækkede i en radius af ca. 5-6 km, dækker den nu op til 20 km med 3G med forbehold for, at signalet svækkes af bakker, træer eller bygninger. Det er en forbedring, som kunderne vil kunne mærke, når de bevæger sig rundt i landet, eller hvis de bor i yderområder, hvor 3G-dækningen tidligere har været mindre god,” udtaler Arne Bøch Andersen, leder af Telenor Development, der står for Telenors netværksudbygning.\nIfølge Telenor så har deres kunder taget godt imod den forbedrede 3G dækning. Efter åbningen af de nye 3G mobilmaster, så er datatrafikken - ikke helt overraskende - steget med flere hundrede procent i områderne dækket af de nye mobilmaster.\nHåb for Skyline kunder\nDen forbedrede 3G dækning i vestjylland betyder samtidig, at Telenor nu dækker i nogle af de området, der er berørt af Skylines konkurs. Skylines kunder i det vestjyske har nu et ekstra alternetiv til det konkursramte teleselskab.\n- ”Men det er selvfølgelig vigtigt, at vi tager en snak med hver enkelt Skyline-kunde om, hvordan vi dækker på kundens adresse, og hvilke datahastigheder kunden kan forvente ved at skifte til Telenor,” uddyber Arne Bøch Andersen.\nDe 15 mobilmaster står i følgende byer: Ulfborg, Hvide Sande, Henne Strand, Øby (Ved Vedersø Klit/Husby), Sønder Havrvig, Kiegod, Lemvig, Harboør, Bonnet, Oksbøl, Vejers Strand, Bork Havn, Nørre Nebel, Børsmose Strand og Blåvand.\nBlå streg indikerer områder, som er dækket af Telenors 15 nye 3g mobilmaster. (Illustration udarbejdet af Telenor)


Gråmeleret Loopback hættetrøje med lomme - Jack & Jones\nGråmeleret Loopback hættetrøje - Jack & Jones\nGråmeleret hættetrøje fra Jack & Jones med Loopback. Loopback er specialvævet bomuld, som gør trøjen varm og isolerende på indersiden.\nDenne hoody har en kængurulomme foran til kolde hænder og bindebånd i hætten til justering. Trøjen er med ribkanter i ærmerne, for bedre pasform.\nEn lækker casual trøje, som er både blød og behagelig.


Copenhagen Event – Julefrokost\nJulefrokost i københavn 2020 – Mere end 80 forskellige venues i København\nHos Copenhagen Event samarbejder vi med en lang række unikke venues såsom Den Blå Planet og ikke mindst TIVOLI, hvorfor vi kan tilbyde et stort og bredt udvalg af spændende venues og firmajulefrokoster placeret meget centralt i København.\nDen perfekte julefrokost er forskellig fra firma til firma. Nogle ønsker fuld knald på festen fra start – med fri snaps hele festen igennem. Mens andre måske vægter gourmetmad med fine vine afstemt menuen. Vores erfaring gør, at vi evner at sætte os ind i kundens ønsker og behov. På den måde vil I med stor sikkerhed kunne få den bedste fest, ud fra lige nøjagtigt de kriterier som I vægter højest.\nVi har erfaring med at arrangere julefrokoster på meget forskellige lokationer i København. Lige fra vores kunders egne domiciler til lækre selskabslokaler eller restauranter centralt i København. Kontakt os på 60 24 52 25 og få et uforpligtende tilbud og professionel rådgivning omkring jeres firmajulefrokost.\nI kan også sende os en besked via kontaktformularen, og så vil vi vende tilbage til jer hurtigst muligt. Se også www.firmajulefrokoster.dk for at se vores komplette udvalg af julefrokoster og muligheder.\nUdvalgte julefrokoster København:\nFælles firmajulefrokost på ikonisk venue med nostalgiske rytmer leveret af GASBOX! Smuk belliggenhed, med egen strand og båltønder. Traditionel julemiddag og fri bar hele aftenen!\nFælles firmajulefrokost i den gamle sporvognsremise “Østerbrohuset” Live band & Fri Bar hele aftenen!\nLivemusik undermiddagen, bordservering ved runde borde, Julebanko og masser af plads!\nJul og luksusplatte i Tivolis ældste restauration! 6 timers dejligt og traditionelt dansk julefrokostarrangement sammen med kollegaerne !\nJulefrokosten for den kræsne virksomhed: lækker mad, fri Bar og helt unikke rammer. Lej oceanet eller restauranten. Fra kr. 1195 + moms per person!\nLad os arrangere jeres julefrokost, i firmaet eller ude i byen: vi tilpasser det udfra jeres budget, ønsker og behov. Kontakt os nu!\nSe vores store udvalg af julefrokoster centralt i København, passende til ethvert budget, på firmajulefrokoster.dk!\nJulen er hjerternes fest, og vel nok det tidspunkt på året, hvor vi er mest traditionsbundne. De fleste af vores arrangementer indeholder derfor en lang række af de traditionelle juleretter. Vi ønsker dog også at kunne tilbyde et bredt spektrum af julefrokostoplevelser til virksomheder med andre traditioner eller ønsker. Priserne begynder ved 795,- ex. moms per person – and the sky is the limit. Vi har arrangeret utallige skræddersyede fester i både København og andre europæiske storbyer. Vi ser os derfor i stand til også at håndtere særlige ønsker omkring julefrokosten uanset lokation og tidspunkt. Sidder du derfor med en anderledes tanke eller budget, så fortæl det til os på 60 24 52 25.


Tags Arkiv: Al Gore\nI et forsøg på at bevise at de “Grøn” VW introducerer “Al Gore” Edition\naf C-Johnny Tags: Al Gore, Grøn, VW Beetle\naf C-Johnny Ok jeg indrømmer det .. jeg vil gerne junk. Ikke bare helst Ole skrammel, men junk i mit sind, der fortæller en historie. Hvis jeg havde valget mellem shopping i en fin Hoity Toity stormagasin eller dykke med hovedet først ind til et værft salg vel lad os bare sige. “Bring på lort”. De sidste fem år, eller så jeg må indrømme at have tonet tingene ned en masse. Måske på grund af min manglende plads eller bare ikke leve ved siden af Carlisle Fairgrounds dets fået bedre.. Mine dage som Carlisle bopæl var som at blive Oprah lever på toppen af en alt hvad du kan spise Taco Stand. Ting du ville være bange for at trække hjem 100'erne af miles var kun en push up min indkørsel til junk himlen. Jeg nyder at gemme ting, der er næsten sikker på at dø en naturlig død. Min nuværende glade bil er en 1990 BMW 325I cabriolet. Jeg reddede det fra afgrunden kendt som Anthony Automotive i Port Jefferson NY. Faktisk er den tredje bil pryed fra “Anthonys House of Mold”Min Bro Anthony altid har intentioner om at fastsætte nogle levn i hans gård, men tid og liv ser ud til at stoppe planerne. Han kalder mig “Car Whisperer”. Jeg har et talent for at spotte en juvel i en vand logget moldified rod af en bil. Min lille Tysk Ragtop havde siddet på ryggen af Mold Land for omkring et års tid. Den var fyldt op med dug og alger forårsager en økosystem , som ville gøre Al Gore rødme. Så det bare brug for at spare. Nogle gange er min hjerne og virkelighed don? T bland godt. Som min ven Barry Maloney ville kommentere. “Woof thats et akvarium på hjul”Med min sædvanlige stil jeg brugt timer på rengøring og preaning. Det viste sig, vidunderligt. BMW er en vidunderlig bil og gav mig timers fantastisk top down sjovt sidste sommer. Nu, mens sneen hober sig op det sidder i sin dejlige tørre garage venter på flot nyt sæt hjul og forårsflommen. Et memory-mobile venter på at blive nydt .. Ahh anden redning af The Car Whisperer.En af mine mere interessante gemmer var min pimpified golfvogn. Trukket fra ruinerne af anden venner junk bunke det gennem en årrække som et Carlisle Fairgrounds ikon. Tilgang inkluderet guld eger Chrome fælge .. grå velour kaptajn stole .. tågelygter .. stereo .. Curb følehornene og pom poms. Det var en spændepatron fra Grundy Forsikring udtrykker det.“Huggy Bjørn møder Tiger Woods” eller som Bill Miller fra Carlisle Fairgrounds sætte det. “Du synes at have nået dit mål af ultimativ tastelessness”Hey er tastelessness et rigtigt ord?Uanset hvad fuldført mission.\nEn af mine mere interessante redninger involveret min 1982 VW Rabbit Diesel. Fundet i et værft salg for den svimlende pris af $150.00. Den ældre gent sagde. “det Dang ting plejer krank” Trukket tilbage til mit Hus har jeg installeret et $8.00 sikkerhedssele relæ og clickity clackity røg clickity clackity den lille olie brændte tjent mig i mange år.. ..Ikke alle mine redninger viste sig så stor. Min garage er fuld af ting, du netop kan ikke sælge eller for flov til at smide out.My garagen er fuld af Tonka og Buddy L biler og lastbiler .. Star Trek kram(ja jeg kender) Rusty VW Bug dele og andre bunker af ting jeg vil aldrig bruge .. Jeg tror. Hey du aldrig vide, hvornår din kommer til at have en 1938 Packard dørhåndtag. Da sneen hober sig op udenfor mit vindue, alt hvad jeg kan drømme om, er værftet salg sæson er der kun et par måneder væk ..\nTags: 1938 Packard, Al Gore, Anthony Automotive, BMW 325i, Carlisle, Carlisle markedspladser, Eco-system, Golfvogn, Huggy Bjørn, Oprah, Taco Stand, The Car Whisperer, VW Rabbit Diesel\naf C-Johnny Denne lille skønhed blev fundet i Felton Pa. Folk siger, at biler er dårlige for miljøet. Vi siger ikke sandt. Som du kan se dette TR6 har startet sin helt egen øko-system. Al Gore ville være stolt.\nTags: Al Gore, Junk Biler


Hvordan åbner Jeg Filen TTBK? Filendelsen .TTBK - File Extension .TTBK\nHvordan åbner jeg filen TTBK?\nGrundlægende informationer om filen TTBK\nFilen TTBK er en af filer af kategori Sikkerhedskopifiler. Dens fulde navn er Canadian TurboTax 2010 Backup File. Filformatet TTBK blev skabt af Intuit Canada. Hvis du har ankommet til os, søger du sandsynligvis på programmer, der vil hjælpe Dig at arbejde med netop filendelsen. I den yderligere del af siden vil du finde en liste over programmer, der understøtter filen TTBK, sorteret efter styresystemer. Hvis oplysninger om konvertering af filen TTBK befinder sig i vores database, vil du helt sikkert finde dem her.\nTags: Endelsen TTBK, hvordan åbner jeg filen TTBK, hvordan konverterer jeg filen TTBK, åbning af filen TTBK\nProgrammer, der understøtter filen TTBK\nVi håber, vi har hjulpet dig med at løse problemet med filen TTBK. Hvis du ikke ved, hvor du kan hente en app fra vores liste, klik på linket (som er programmets navn) - du vil finde der flere oplysninger om stedet, hvorfra kan du hente den sikre installation version af den nødvendig app.\nHvordan åbner jeg en fil med endelsen TTBK?\nHvad er endelsen af filformatet TTBK?\nHvilke programmer understøtter filen TTBK?\nHvis efter gennemgang af materialerne på denne side, har du stadig ikke modtaget et tilfredsstillende svar på nogen af de spørgsmål, der præsenteres ovenfor, betyder det, at de oplysninger, der præsenteres her om filen TTBK er ikke fuldstændige. Kontakt os ved brug af kontakt formular og skriv, hvilke oplysninger har du ikke fundet.\nGrunde til at beslutte, at du ikke kan åbne filen TTBK kan være mere (bortset fra manglen på den installerede relevante app).\nFor det første - filen TTBK kan være forkert forbundet (tilknyttet) med den installerede app til dens håndtering. I dette tilfælde skal du selv ændre dette link. For at gøre dette, skal du højreklikke på filen TTBK, som du vil redigere, klik på optionen "Åbn med" og derefter vælg fra listen programmet, som du har installeret. Efter en sådan udført handling, skal problemer med at åbne filen TTBK skal forsvinde for altid.\nFor det andet - kan filen, som du vil åbne, simpelthen være beskadiget. Så den bedste løsning vil være at finde dens nye version eller at hente den igen fra den samme kilde som før (måske download af filen TTBK på en eller anden grund i den foregående session er ikke afsluttet og kan ikke korrekt åbnes).\nHvis du har yderligere oplysninger om filendelsen TTBK, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen TTBK.\nRozszerzenie Pliku .TTBK\nРасширение файла .TTBK


Projekt: Demente får øget trivsel med sansestimulering - ZiboCare A/S\nPraktisk forsøg viser\nSanseintegration er hjernens evne til at bearbejde de stimuli, som sanserne modtager. Ved demenssygdomme mindskes evnen til den nødvendige sanseintegration i høj grad. Derfor kan sanseintegrationsbehandling hjælpe mennesker med demens.\nAdfærd er et udtryk for, hvordan man trives. Hos mennesker med demenslidelser ses fx apati, agitation, aggression, angst, motorisk uro og selvstimulering. Den adfærd kan netop være et resultat af under- eller overstimulering af sanserne. Hvis man overvældes af sanseindtryk, kan den skadede hjerne reagere med en kamp/flugtrespons, hvor den demensramte i afmagt slår ud. Hvis man derimod mangler sanseindtryk vil man typisk ty til selvstimulering fx gentagne råb, rokken frem og tilbage, gnide hænder, skære tænder eller selvskadende adfærd for at mærke sin egen krop.\nDemens og sanser\nSom mennesker er vi dybt afhængige af vores sanser. De giver os information fra omgivelserne og fra vores egen krop, så vi kan indrette vores handlinger til den verden, vi møder. Når vi fx skal gå ned af en trappe, er vi afhængige af vores sanser til hele tiden at fornemme vores position i forhold til trappen, hvor hårdt vi skal sætte foden ned, og hvor den skal placeres, så vi kommer helskindet ned. Hjernen arbejder hele tiden på højtryk med at integrere sanseinput fra vores egen krop og fra omgivelserne, så vi kan komme frem til en adaptiv eller hensigtsmæssig respons på de stimuli, vi får.\nVed demenssygdomme mindskes evnen til den nødvendige sanseintegration i høj grad. Man kan få problemer med sortering af sanseimpulser, så man overvældes af de input, man får fra omverdenen, eller man kan få problemer med manglende evne til at fokusere på relevante stimuli eller til generelt at fastholde fokus og optimalt niveau af vågenhed og opmærksomhed. Det har store konsekvenser i forhold til ens evner til at forstå og begå sig i verden.\nDerfor har borgerne med demens brug for hjælp til at fremme sanseintegration og adaptiv respons gennem stimulering af sanserne og særligt nærsanserne (følesansen, muskel/ledsansen og balancesansen).\nVed systematisk at analysere borgerens sansebehov og få klarhed over, hvilke stimuli i miljøet, der skal op- og nedtones og ved at lave forskellige stimuleringer af sanserne (f.eks. ved brug af kuglebad, kædedyner, aromaterapi,\nmassage, dybe tryk), kan man observere borgernes respons, og dermed:\n1. finde frem til hvilke input, de trives med og reagerer positivt på og derved bidrage til øget livskvalitet\n2. kortlægge eventuelle sanseintegrationsproblemer og sansebehov\n3. indrette boligen/miljøet efter de individuelle behov og\n4. lave specifikke handleplaner i overensstemmelse hermed\nRedigeret uddrag af artikel: af Iben Estrup Andersen, souschef i Demenscentret Pilehuset, og Anne Christoffersen,\nfaglig leder på Sanseenheden om deres erfaringer med sansestimulering til demente.\nBrug af Kædedyne® og Kædevest™ viser tydelig positiv effekt hos mennesker med demens. Giver mere ro, bedre søvn og trivsel for både brugere og personale. Læs mere…


100 dage med kultur og idræt i Rebild | Rebild Kommune\nPressemeddelelse - 15 Juli 2021 09:38\nDet er pengene fra en af kulturministeriets genstartspuljer, der har gjort det muligt for Rebild Kommune - i samarbejde med lokale foreninger og aktører - at stable et fantastisk genstarts-program på benene!\nFra 1. juli – 30. september kan man >helt gratis< prøve alt fra pannabane til gratis film i skoven – blandt meget andet!\nFælles for arrangementerne er afviklingen under åben himmel, den gratis deltagelse og placeringen i de 100 dage fra perioden fra d. 1. juli til d. 30. september 2021.\nDet bliver 100 dage med aktiviteter for enhver smag samlet i ét programmet! For filmelskere bliver der vist film udendørs ved St. Økssø. Interesserede i gaming kan prøve kræfter med udendørs eSport. Har man en forkærlighed for fugle bliver det muligt at komme og bygge sin egen fuglekasse udfordringer med portrætmaleri, når konkurrencen ’Rebild bedste portrætmaler’ går i gang, helt sikkert bliver et tilløbsstykke.\nOgså børnenes festival, genåbningsdag i SIF, den blå historietime, markedsdage og aften-arrangementer med middelalderligt tvist er på programmet.\n”Det er med at arbejde- og tænke hurtigt, når de her puljer åbner op! Jeg er stolt af, at vi har et kultur- og foreningsliv i Rebild Kommune som er i stand til – og ikke mindst har lyst til – at udvikle og afvikle spændende, sjove og lærerige arrangementer for unge som gamle i Rebild Kommune …”, siger foreningsudviklingskonsulent Kristina Leth Kristensen\nArrangementerne vil blive offentliggjort på rebild.dk (100 dage med kultur og idræt i Rebild | Rebild kommune) samt på kommunens facebookside.\nHar du spørgsmål er du velkommen til at kontakte foreningsudviklingskonsulent, Kristina Leth Kristensen\nForeningsudviklingskonsulent Sundhed, kultur og fritid klkr@rebild.dk 99888414


Sommerhus - 4 personer - Hedevej - 6960 - Hvide Sande - 328-F4962 - SommerhuseDanmark.dk\nEmne nr.: 328-F4962\nGrundareal 399 m²\nMidt i den hyggelige fiskeriby Hvide Sande finder I dette fine byhus på Hedevej 6 – tæt ved det spændende havnemiljø og alle butikkerne, og kun 200 meter fra de hvide sandstrande og det fascinerende Vesterhav. Feriehuset har plads til 4 personer og familiens firbenede venner, som også er velkomne. Parkér bilen i carporten – og nyd ferien her, hvor alt findes i gåafstand.\nLys og rummelig indretning\nEt dejligt stort opholdsrum med stue og spiseafdeling er det centrale i feriehuset. Herfra er der åbent til den veludrustede og store køkkenafdeling med god skabsplads og arbejdsplads, mikroovn og opvaskemaskine.\nFra køkkenet er der direkte udgang til ferieboligens sydvendte terrasse, så I nemt kan nyde måltiderne udenfor. Måske skal dagen startes med morgenkaffe til solopgangen over byen og Ringkøbing Fjord.\nBadeværelset er praktisk indrettet med fliser, og der er selvfølgelig gulvvarme. Vaskemaskine og tørretumbler findes også i byhuset, hvilket især er praktisk for børnefamilier og ved længere ophold.\nSkønne terrasseområder og kun 200 meter til stranden\nRundt om feriehuset er der flere skønne terrasseområder, bl.a. et helt lukket og ugeneret område, hvor I roligt kan lade både børnene og hunden løbe frit rundt, mens I nyder solens stråler fra liggestolene. Den overdækkede del af terrassen er med til at forlænge udelivet.\nUltimativ afslapning og nydelse er en veltilberedt grillmiddag på terrassen – imens I ser himlen farves purpurrød over klitterne og hører havets brusen i baggrunden.\nØnsker I at opleve solnedgangen ved vandet, er det blot en lille aftentur på 200 meter til stranden. Få minutters gang, og så står I helt nede ved vandkanten. Hvad mere kan man ønske sig?\nHvide Sande har det hele – bo få minutters gang fra centrum\nPå Hedevej 6 bor I tæt på både Hvide Sande centrum, havet og fjorden. Hvide Sande er Danmarks 5. største fiskerihavn, og her er et spændende og levende havnemiljø. Der er også rig mulighed for at købe frisk fisk med hjem i en af de gode fiskebutikker.\nHvide Sande har meget at byde på i forhold til butikker, caféer og restauranter – og alligevel kan I stadig mærke det autentiske miljø med bl.a. fiskeriet og det til tider barske liv, her var engang.\nPå den ene side af byen ligger havet med de skønneste sandstrande – og på den anden side ligger Ringkøbing Fjord. Her kan diverse vandskisportsgrene, såsom surfing, standup paddle, vandski og meget mere afprøves på roligt vand.


SDU Om SDU SDU's profil Årets gang Årsfest Tidligere årsfester Årsfest 2015 Bestyrelsesformandens_tale\nKÆRE MINISTER, GÆSTER, STUDERENDE OG MEDARBEJDERE.\nVelkommen til SDU og velkommen til vores niogfyrretyvende årsfest.\nJeg glæder mig hvert år til årsfesten. Det er en fornøjelse at møde vores dedikerede medarbejdere og studerende, og alle jer fra det omgivende samfund, der bakker op om SDU hver dag.\nTak til jer alle for at være kommet i dag og være med til at fejre os.\nI år vil jeg i særlig grad takke seks personer: For det første Birgitte Vedersø, C.C. Nielsen og Niels Nørgaard Pedersen, der alle er fratrådt bestyrelsen efter endt tjeneste.\nJeg sender jer en særlig tak for mange års dedikeret og godt bestyrelsesarbejde.\nFor det andet vores tre nye bestyrelsesmedlemmer: Niels Thorborg, Gitte Bengtsson og Trine Rhein-Knudsen. Tak fordi I har valgt at dedikere en del af jeres tid til at udvikle SDU.\nBerømt tale om frihed\nDer er gået et år, siden jeg stod her sidst. Men jeg vil tillade mig at tage jer endnu længere tilbage i historien. Helt tilbage til den 23. marts 1775, hvor en af de mest berømte taler i amerikansk historie fandt sted.\nTalen blev holdt i en kirke i staten Virginia af en politiker, der hed Patrick Henry.\nDet overordnede budskab var et ønske om større frihed, og selv om talen blev holdt for mere end 240 år siden, kan jeg på visse områder godt sætte mig ind i Patrick Henrys situation.\nEnglænderne ville detailstyre\nHan var frustreret. Og jeg føler mig efterhånden også lidt frustreret.\nHan var frustreret over, at politikerne i England ville detailstyre ham og hans landsmænd — senest havde de lagt ekstra skat på alt te til Nordamerika. De havde oven i købet også bestemt, hvilken virksomhed, der måtte forhandle den pågældende te.\nMin frustration er en oplevelse af, at politikerne på Christiansborg i stigende grad vil detailstyre universiteterne, sådan som det f.eks. er sket med de modeller for studiefremdrift og dimensionering, som er blevet gennemført de seneste år.\nI 1775 havde Patrick Henry et brændende ønske om, at han og hans ligesindede skulle have flere frihedsgrader. Samme ønske har jeg på universiteternes vegne.\nPatrick Henry brugte aldrig manuskript, og måske lod han sig rive med af stemningen i kirken, da han til slut erklærede: ”Giv mig friheden, eller giv mig døden”.\nSå langt vil jeg selvfølgelig ikke gå, men nu taler jeg jo også med et manuskript.\nI øvrigt brød den amerikanske uafhængighedskrig ud kort tid efter, og Patrick Henrys udtalelse ”Giv mig friheden, eller giv mig døden” blev et motto i kampen mod englænderne.\nPå SDU ønsker vi ikke et væbnet oprør. Vi tror fuldt og fast på, at vi kan nå den rette balance mellem frihed og kontrol i konstruktiv dialog med ministeriet og vores minister.\nMen vi efterlyser fortsat efterlevelsen af ånden i det frihedsbrev, som vi blev givet, da universitetsloven trådte i kraft i 2003, og universiteterne blev selvejende institutioner.\nDengang forlød det, at større ansvar skulle gå hånd i hånd med større frihed. Ansvaret er kommet frem i god behold, men dele af friheden er øjensynligt faret vild.\nDet manglende råderum gør, at vi ofte oplever et unødvendigt bureaukrati.\nSom et eksempel kan jeg nævne, at reglerne kræver, at hele studienævnet træder sammen, når universitetet skal behandle en dispensations-anmodning fra en studerende.\n9000 sager om året\nSådan en anmodning kan handle om, at den studerende med en lægeerklæring i hånden beder om at få lov til at gå til eksamen for fjerde gang, fordi vedkommende var syg ved seneste eksamination.\nHver uddannelse har et studienævn på 4-10 personer, og universitetet behandler 9.000 dispensationssager om året.\nDet er derfor, at SDU gerne vil have lov til at fastlægge, hvornår hele nævnet skal træde sammen, og hvornår en sag blot kan afgøres af studienævnsformanden.\nEt andet eksempel er studiefremdriftsreformen, der kræver, at en studerende hvert semester skal tilmelde sig 30 ECTS. Hvis det ikke sker, skal universitetet tvangstilmelde den studerende til de manglende aktiviteter.\nJeg kritiserer ikke intentionerne bag reformen. Men jeg kritiserer et alt for bureaukratisk regelsæt, der bl.a. har medført, at SDU i sommer måtte sagsbehandle 8.800 studerende, der ikke var tilmeldt 30 ECTS.\nDet tog i gennemsnit 20 minutter pr. studerende — svarende til 1,5 årsværk.\nSDU vil gerne kigges i kortene\nJeg vil gerne understrege, at SDU selvfølgelig respekterer, at politikerne skal kigge universiteterne i kortene, og at vi skal leve op til en række mål.\nVi er offentligt finansierede, vi skal tjene samfundet og vi skal kunne redegøre for hver en krone, vi bruger. Det forudsætter en vis kontrol med, hvordan vi bruger vores frihed.\nKontrol er imidlertid ikke ensbetydende med detailstyring. I udviklingskontrakterne har ministeriet f.eks. et godt middel til at udøve al den kontrol, der er nødvendig, samtidig med, at universiteterne har deres frihed.\nGiv os frihed\nI dag sender jeg en lykønskning til hele SDU. Men jeg sender samtidig et ønske til ministeriet og politikerne: Giv os den frihed og dermed den afbureaukratisering, som vi har talt om i så mange år, men som vi stadig ikke har set.\nLad os i fællesskab finde friheden, der hvor den har forvildet sig hen, således at den kan leve hånd i hånd med ansvaret på universiteterne.\nOg lad os blive ved med i fællesskab at sætte ambitiøse mål for universiteternes virksomhed til gavn for hele samfundet.\nBestyrelsen har sat sig mål\nI bestyrelsen har vi allerede sat vores mål. Efter en periode, der har været præget af stor vækst i antallet af studerende, fokuserer vi i de kommende år på kvaliteten og relevansen af vores forskning, uddannelse og samfundsengagement.\nDet fokus vil vi fastholde, også selvom vi fremover skal gøre det for færre midler. Det er ikke et valg mellem frihed eller død for SDU. Men det er et valg, at vi vil bruge vores frihed til at styrke den kvalitet og relevans, der skal sikre et levedygtigt SDU i mange år fremover.


Indsendt af Olsen kl. 09.23 0 kommentarer Links til dette indlæg\nIndsendt af Olsen kl. 17.45 0 kommentarer Links til dette indlæg\nIndsendt af Olsen kl. 13.00 0 kommentarer Links til dette indlæg\nIndsendt af Olsen kl. 07.34 0 kommentarer Links til dette indlæg


Fik allergi på jobbet - og blev fyret – Ekstra Bladet\n11. sep. 2015 kl. 05:12\nFik allergi på jobbet - og blev fyret\nRegion Syddanmark opsagde allergiramt ansat. Det har udløst erstatning\nDet koster Region Syddanmark 145.000 kroner, at regionen valgte at opsige en allergiramt ansat, social- og sundhedsassistent Lene Laursen, i stedet for at fastholde hende i arbejde, skriver Fagbladet FOA.\nDet fremgår af et forlig, som FOA Esbjerg og Region Syddanmark har indgået om fyringen, som FOA mener er i strid med ligebehandlingsloven.\n80 gange dagligt brugte Lene Laursen sine arbejdsnøgler til at låse døre op og i på den psykiatriske afdeling i Vejle, hvor hun var ansat. Den hyppige kontakt med nøglerne udløste i 2013 en nikkelallergi, som i februar 2014 blev så voldsom, at hun måtte sygemeldes.\n- Efter fjorten dages sygemelding foreslog jeg at skifte til nattevagt eller gå ned i tid, så jeg ikke skulle bruge nøglerne så ofte, men det afviste min leder, fortæller Lene Laursen til fagbladet.\nHerefter undersøgte hun selv, om nøglerne kunne laves i et andet materiale uden nikkel, da en læge havde fastslået, at det ville afhjælpe symptomerne. Ifølge sagens akter afviste lederen det forslag med begrundelsen, at det ikke alene kunne bringe Lene Laursen tilbage i arbejde på almindelige vilkår. Herefter blev hun afskediget på grund af sygefravær.\nJurist i FOA Esbjerg Lene Gorzelak er tilfreds med forliget.\n- Det var helt tydeligt fra starten, at arbejdsgiveren ikke ville udskifte nøglerne. Denne sag er et generelt billede på det, vi ser for tiden: At det bliver sværere for ansatte, der ikke er 100 procent fit for fight, at blive i arbejde. Derfor er det fuldt ud på plads med erstatningen til Lene Laursen, selvom det jo ikke bringer hende tilbage i job, siger hun.\nRegion Syddanmark ønsker ikke at medvirke i et interview, men har sendt en skriftlig kommentar til forliget.\n- Region Syddanmark kan ikke genkende alle fakta i sagen, som Fagbladet FOA præsenterer dem for os. Region Syddanmark har ikke mulighed for at kommentere sagen yderligere, da der er tale om en personalesag, skriver Karen Nørgaard Andresen, chefjurist i HR Jura.\nFagbladet FOA har efterfølgende kontaktet Region Syddanmark for at få uddybet, hvilke fakta i sagen, som man ikke genkender. Det har regionen ikke ønsket at uddybe.


Dødsulykke efter vanvidssejlads koster to års fængsel - politiken.dk\nDødsulykke efter vanvidssejlads koster to års fængsel\n25-årig fører af vandscooter får fængselsstraf for uagtsomt manddrab på to unge kvinder.\nBlomster ved bolværket minder om den påsejling, der kostede Linsey Maila og Leah Bell livet.\nBlomster ved bolværket minder om den påsejling, der kostede Linsey Maila og Leah Bell livet. Foto: Ivan Riordan Boll\nDanmark 4. jan. 2018 kl. 14.04\nKøbenhavns Byret straffer en 25-årig mand med to års fængsel for på vandscooter at have torpederet en lille udlejningsbåd.\nTo amerikanske kvinder på 18 og 21 år blev dræbt ved ulykken.\nAnklageren havde krævet fire års fængsel til den hovedtiltalte for uagtsomt manddrab og for at undlade at hjælpe sine ofre efter ulykken.\nDe syv medtiltalte i sagen straffes med bøder på mellem 3.700 og 11.700 kroner, men ingen af dem skal i fængsel. Efter anklagerens mening burde de være straffet med seks-otte måneders fængsel for at have overtrådt flere søfartsbestemmelser, blandt dem forbuddet mod hasarderet sejlads og forpligtelsen til at hjælpe ofre for ulykker.\n»Skal de bare rådne op på udrejsecentre i årevis?«


Varenummer (SKU): 4135 Kategorier: "Højtider", "Sæsonens Bedste", Højtider > Valentinsdag 20, Højtider > Valentinsdag 2022, Højtider > Valentinsdag 2022 > Valentinsgave til Ham, Interesser > Sex & Romantik > Sex-& Kærlighedsspil\nFifty Days Of Play er eftertraget af mange der leder efter den perfekte gave. Se alt,Sex & romantik,Soveværelset,Valentinsdag 2020,Bryllupsgave,Billige julegaver,Julegave til kæresten (kvinde),Julegave til kæresten (mand),Hobby & Fritid,Kalendergaver og Adventsgaver 2020,Pakkekalender Gaver 2020,Julegaver til par,Valentinsgave til er en af de sjovere kategorier i webshoppen. CoolStuff.dk kendes af rigtig mange som det bedste sted at købe gadgets. Fifty Days Of Play kan du bytte op til hele 90 dage efter du har bestilt den. Har du svært ved at finde den sjove gave, kan du gøre som andre før dig og købe Fifty Days Of Play, gaven vil sprede glæde og smil i selskabet. Med andre ord: Fifty Days Of Play er den perfekte studentergave. Ikke alle er lige pjattede med gadgets, og det er ofte de påtagede seriøse mennesker, og det giver en lille chance for, at der er nogle, der kvier sig lidt ved at købe gadgets som gaver. Det har ikke noget på sig, og du skal ikke lade det afholde dig fra at sprede smil med en gadgets som gave, langt de fleste har en holdning om, at gadgets er perfekte gaveidéer.\nFifty Days Of Play havde du måske allerede gættet ligger i kategorien Se alt,Sex & romantik,Soveværelset,Valentinsdag 2020,Bryllupsgave,Billige julegaver,Julegave til kæresten (kvinde),Julegave til kæresten (mand),Hobby & Fritid,Kalendergaver og Adventsgaver 2020,Pakkekalender Gaver 2020,Julegaver til par,Valentinsgave til fra mærket hos internet shoppen CoolStuff.dk. Og generelt er et super populært mærke i øjeblikket, specielt i Danmark. Mange leder efter den billigste Fifty Days Of Play, mange ender med at købe hos CoolStuff.dk. Ofte glemmer folk at, den perfekte gave, er den gave, som modtageren bliver glad for. Falder dit valg på Fifty Days Of Play som gave, kan du godt regne med, at du bliver inviteret næste gang også.\nHusk at når du køber varer i webshops, er der bedre fordele, som ikke nødvendigvis findes i fysiske butikker. Produkter der handles i en dansk shop, skal have 14 dages returret. når du har handlet dine varer, en del shops efterhånden giver endnu mere end de 14 dage, de er forpligtet til. At handle online giver dig også en anden fordel, som er et stort udvalg, og prissammenlignen er let at foretage, på tværs af forskellige webshops. Og i dag kan du uden videre sammenligne priser direkte på din mobiltelefon i bussen eller toget. Ved at købe dine varer online, slipper du for, at være afhængig af at nå at handle i butikkens åbningstid. Når du har købt dine varer, sendes de til din adresse, medmindre du vælger at få dem sendt til din arbejdsadresse, du skal bare huske at vælge den rigtige adresse. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online køer er en saga blot, her er det direkte til kassen og betale med det samme, så undgår du skrigende unger, der plager deres forældre om slik og søde sager.


Axcel | AXCEL SÆLGER HUSCOMPAGNIET TIL FSN CAPITAL\nHusCompagniet har under Axcels ejerskab udviklet sig fra at levere ca. 250 huse og omsætte for DKK 450 mio. årligt til i 2010 at sælge over 800 huse, omsætte for mere end DKK 1 mia. og have en indtjening før skat og afskrivninger (EBITDA) på over DKK 100 mio., hvilket er en fremgang på over 20 procent i forhold til året før. HusCompagniet slår dermed alle konkurrenterne på det danske marked for enfamiliehuse målt på antallet af opførte huse, omsætningsvækst og overskud.\nDen positive udvikling forventer de nye ejere, FSN Capital, vil fortsætte.\n”HusCompagniet er et perfekt match for os”, siger partner Thomas Broe-Andersen fra FSN Capital i København. Selskabet har demonstreret en flot evne til at vokse på trods af en generel afmatning i boligbyggeriet. HusCompagniet har skabt et stærkt brand, leverer en høj kvalitet og værdi for pengene. Sammen med et stærkt ledelsesteam er vi klar til at udvikle selskabet yderligere.”\nFSN Capital ejer i Danmark blandt andet Lagkagehuset, der har ekspanderet markant under FSN Capitals ejerskab.\nAxcel investerede oprindeligt i FM Søkjær i 2006, og kort efter blev også Interbyg tilkøbt. Dermed var fundamentet lagt til det, der i dag er Danmarks suverænt største producent af énfamiliehuse, og som senere fik navnet HusCompagniet.\n”Det er HusCompagniets enestående koncept og store fokus på at skabe tryghed for kunderne, der har gjort forskellen”, siger Nikolaj Vejlsgaard, der er partner hos Axcel og ansvarlig for investeringen.\n”De sidste års usikkerhed på boligmarkedet har skabt god plads til HusCompagniet, som leverer solid kvalitet til aftalt tid og til en fast pris, der først skal betales, når huset er indflytningsklart. Dermed kender bygherren hele sin økonomi på forhånd, og det har medvirket til at bringe HusCompagniets markedsandel op på omkring 20 procent”, slutter Nikolaj Vejlsgaard.\nI HusCompagniet er man overbevist om at succesen vil fortsætte.\n”Det vedvarende fokus på kunderne og vores stærke koncept gør, at vi kan tilbyde huse til en konkurrencedygtig pris; både på en nyudstykning og hvis man vil rive sit gamle hus ned og bygge nyt”, siger Steffen Baungaard, der er adm. direktør i HusCompagniet.\n”Med vores prisniveau kan det ofte bedre betale sig at rive huset ned og opføre et nyt på grund af lavere driftsomkostninger i form af varme og vedligehold end at renovere det eksisterende. I 2010 har ca. 10 procent af salget været til familier med et ældre hus, som skulle rives ned, og den andel forventer vi stiger fremover. Det er denne udvikling samt en fortsat ekspansion i Danmark og udlandet, som FSN Capital har tiltro til og vil støtte op om i de kommende år”, slutter Steffen Baungaard.\n”HusCompagniet hører til blandt Axcels rigtig gode investeringer og er Axcels tredje\nvirksomhedssalg i 2011”, siger Christian Frigast, der er managing partner hos Axcel. ”At vi er nået så langt skyldes en imponerende indsats fra ledelsen og medarbejderne i HusCompagniet kombineret med vores erfaring med at skabe og sikre de rigtige rammer for ekspansion. Det er en meget stærk organisation, som vi overdrager til FSN Capital, og derfor er jeg overbevist om, at selskabet vil stå stærkt i de kommende år”, slutter Christian Frigast.\nOvertagelsen, der forudsætter godkendelse af de relevante konkurrencemyndigheder, forventes endeligt afsluttet i løbet af andet kvartal 2011.\nAxcel blev rådgivet af PwC Corporate Finance og Gorrisen Federspiel.\nFSN Capital blev rådgivet af Deloitte, Accura og Quartz+Co.\nAxcel har rejst fire fonde med sammenlagt ca. 10 mia. kr. i kapitaltilsagn, og har hidtil gennemført 35 investeringer og mere end 45 større tilkøb. Axcel er blandt de fonde i Norden, som har foretaget flest investeringer og foreløbig er 22 af de virksomheder, som Axcel har investeret i, blevet solgt eller børsnoteret. Axcels investeringer omfatter i dag 14 virksomheder i vidt forskellige sektorer med en samlet omsætning på ca. 12 mia. kr.\nAxcels investeringsteam omfatter 27 medarbejdere, heraf 20 investeringsansvarlige med betydelig erfaring med udvikling af virksomheder, såvel fra ledelsesposter i industrien, som fra management consulting og corporate finance.\nHusCompagniet sælger 800 nye enfamiliehuse i år. Næsten hver fjerde nye hus er bygget af HusCompagniet. Virksomheden har en slank organisation med kun 140 medarbejdere fordelt på 8 kontorer i hele Danmark og et nyt kontor i Malmø. Hos underleverandørerne er beskæftiget cirka 500 medarbejdere. HusCompagniet har kontor i Horsens, Ålborg, Herning, Haderslev, Esbjerg, Odense, Ringsted og Hillerød. Virksomhedens hovedaktionær er kapitalfonden Axcel.\nFSN Capital blev grundlagt i 1999 og er en førende nordisk kapitalfond. FSN Capital investerer i mellemstore virksomheder og arbejder som aktiv investor på at styrke virksomhedernes konkurrenceevne, øge profitabiliteten og ekspandere internationalt både organisk og gennem opkøb. Investorkredsen består af ansete nordiske institutioner, heriblandt Nordea og FIH, og en række internationale investorer.\nFSN Capital har 25 ansatte, heraf 17 investeringsansvarlige, fordelt på kontorer i København, Stockholm og Oslo. FSN Capital har et kapitaltilsagn på €525 millioner og i dag 15 porteføljeselskaber med mere end 50 transaktioner gennemført. www.fsncapital.com\nNikolaj Vejlsgaard, Partner, Tel: +45 26 32 64 02, e-mail: nv@axcel.dk\nThomas Broe-Andersen, Partner, Tel: +45 30 50 00 62, e-mail: tba@fsncapital.com\nSteffen Baungaard, adm. dir., Tel: +45 24 88 73 78, e-mail: smb@huscompagniet.dk


Frygt for forgiftet saft i fængsel | Faaborg-Midtfyn | fyens.dk\nFrygt for forgiftet saft i fængsel\nPolitiet er netop nu ved at undersøge det saftevand, der skabte mistanke om forgiftning i Ringe Statsfængsel.\nPolitiet er i færd med at undersøge saft, der sendte to på skadestuen.\nRINGE: For tre uger siden måtte en kvindelig fængselsbetjent og en ung mandlig indsat fra ungeafdelingen i Ringe Statsfængsel en tur på skadestuen.\nÅrsagen var, at de havde drukket saftevand, der smagte så grimt, at de ikke turde drikke af den. Ingen af de to fik det umiddelbart dårligt af saften, men da der efterfølgende opstod rygter blandt de indsatte om, at der var hældt "noget" i, reagerede fængslet omgående. Det fortæller lederen af ungeafdelingen, Tommy Holst.\n- Vi sendte straks dem begge på skadestuen, hvor de blev undersøgt og fik noget at spise. Ingen af dem havde nogle fysiske reaktioner, men de har formentlig også nået at spytte det meste af saften ud, fortæller han.\nDe indsatte i ungeafdelingen er alle kriminelle i alderen 15 til 17 år. Som en del af deres rehabilitering spiser de altid sammen med personalet både morgen, middag og aften.\nAlle de unge blev afhørt af politiet samme dag, men det førte ikke umiddelbart til en opklaring.\nResten af saften var desværre også blevet hældt ud i vasken.\n- Én af betjentene pillede vandlåsene af vasken og tog indholdet med derfra. Men om der overhovedet er noget derfra, de kan bruge, det ved jeg ikke, siger Tommy Holst.\nVenter stadig på svar\nFyns Politi bekræfter, at sagen fra Ringe Statsfængsel er i færd med at blive undersøgt.\n- Vi venter stadig på svar fra laboratoriet, hvor saften bliver undersøgt. Før vi har resultatet, vil jeg ikke kommentere sagen yderligere, siger Carsten Mogensen, der er sektionsleder i afdelingen for personfarlig kriminalitet.\nIfølge Tommy Holst har både den indsatte og den kvindelige betjent det helt fint oven på oplevelsen.\n- De tog det begge stille og roligt og har ikke fået nogen psykiske mén. Det har heller ikke givet anledning til, at vi passer mere på, når vi spiser sammen, selvom vi selvfølgelig tager sagen alvorligt. Det er stadig vigtigt, at vi har tillid til hinanden, fortæller Tommy Holst.\nHan vil ikke afvise, at det reelt set er muligt at putte noget i maden eller drikkevarerne, men at der altid er personale til stede, når maden bliver tilberedt.\nBåde fængselsinspektør Bodil Philip og fængselsbetjentenes tillidsmand Erling Grønholt er blevet informerede om hændelsen.\n- Det er altid kedeligt, når den slags opstår. For selvom der ikke er nogen fysiske mén, vil det altid påvirke medarbejderne psykisk. Men vi ved slet ikke, om der overhovedet var noget i saften, så i første omgang tager vi den sag stille og roligt, siger Erling Grønholt.\n17:35 Benidorm: Turistbyen vil have kulturel oprejsning\n17:35 Benidorm: - En god dag starter med et glas chardonnay\n17:35 Det skal du se og opleve i Benidorm\n17:30 Dansk tributeband spiller Cold Play i Aarup\n17:22 90 år: Et liv fyldt med håndbold, gymnastik og blomster\n17:01 Rektorløst gymnasium: Afklaring ventes i løbet af 14 dage\n17:00 Fold dig ud på is: Café låner skøjter gratis ud til skoleklasser


MEP’erne vil have bankunionen til at beskytte kunderne og styrke bankerne | Nyheder | Europa-Parlamentet\nOverskrifter > Prioriteter > bankunion > Aktuel side: MEP’erne vil have bankunionen til at beskytte kunderne og styrke bankerne\nMEP’erne: Bankunionen bør beskytte kunderne, styrke bankerne\nSom svar på den økonomiske krise og gældskrisen i eurolandene vil MEP’erne sikre stabiliteten i banksystemet og beskytte småsparerne.\nECB's hovedkvarter i Frankfurt ©AP Images/European Union-EP\nEU planlægger at bygge bankunionen på tre søjler: overvågning af de største europæiske banker af ECB, en enkel løsningsmodel for banker i knibe og en fælles indskydergaranti, der skal beskytte småsparerne.\nMens de første to allerede er på plads, er der stadig ikke nogen aftale om indskydergarantien endnu.\nIdentificering af risikoen for stabiliteten\nSiden begyndelsen af den finansielle krises begyndelse i 2008 er mere end 1500 banker i EU krakket. Som tilsynsmyndighed for EU’s største banker ønsker ECB, at udfordringerne for den finansielle stabilitet bliver adresseret så hurtigt som muligt.\nI juni 2017 fastslog ECB, at to italienske banker var ved at krakke eller sandsynligvis ville gøre det, hvis ikke de kunne skaffe nok kapital til at dække for tabene fra deres misligholdte lån.\n”ECB skal forbedre indikatorerne, der afgør en potentiel forværring for en banks forhold,” siger forfatteren til Parlamentets rapport, Sander Loones (ECR, Belgien).\nAndelen af misligholdte lån beløb sig i 2017 i EU på 1000 mia. euro. Ifølge Sander Loones skal ”tilsynsmyndighederne handle hurtigere. De skal kunne indføre strengere krav, så snart de dårlige lån er identificerede.”\nRing rundt om de fejlslåede banker\nNår en bank går bankerot, skal den ikke gøre skade på økonomien som helhed. I stedet skal en restrukturering af banken gøres af en EU-myndighed, når banken krakker eller ser ud til at krakke.\n”Førsteprioriteten skal nu være at adresse den overvældende risiko, der stadig eksisterer i nogle nationale banksystemer, ” siger Sander Loones. ”Enhver aftale om den Europæiske Monetære Fond skal sikre, at i sådan en sag, er det til slut bankerne selv, der betaler regningen.”\nBeskyttelse af småsparerne\nI november 2015 foreslog Kommissionen at oprette den europæiske forsikringsplan (EDIS) for bankindskud i eurozonen. Det skulle gerne sikre en stærkere og mere lige beskyttelse for småsparerne, hvis der opstår problemer.\n”Et fælles forsikringssystem, der er fair for alle borgere, uanset om de er tyskere eller italienere, skal være det bærende princip. Først skal der være en risikoreduktion, og først derefter kan der være en fordeling af risikoen. Jeg har tillid til, at sådan en balance mellem ansvar og solidaritet kan findes.”\nParlamentet har kæmpet for småsparerne, efter at den finansielle krise ramte. Nu er alle indskud op til 10.000 euro beskyttet gennem nationale indskudssystemer i hele EU.\nDen årlige rapport om bankunionen blev stemt igennem i plenar d. 1. marts.\nOprettet: 02-03-2018 - 10:32


Mads Knarreborg - Fotograf Christian Krog Mads Knarreborg\nVi var en tur forbi Kødbyen i København, for at tage billeder af skuespiller Mads Knarreborg. Mads er uddannet på Odense Teaters skuespillerskole i 2004. Han betragter sig selv som en voksen drengerøv. Han er tidligere skater, det vil sige, han skater dog stadig når han har tid.\nMads er uddannet på Odense Teaters Skuespillerskole. Han er blandt andet kendt fra TV3-dramaserien Hvide løgne hvor han spillede overlægesønnen Oliver Hald. Han har desuden medvirket i tv-serierne Toast og Nynne.\nPå de skrå brædder har han medvirket i 7 x 17, Kierkegaard, Big Brother, Busters Verden, Merlin og Kærlighedens farve – alle på Odense Teater, i Blodbrødre på Det Danske Teater, The Producers på Det Ny Teater, Hamlet på Gladsaxe Ny Teater og musicalen Matador i Operaen, København. I musicalen Matador spillede Knarreborg rollen som den kommunistiske jernbanearbejder Laurits “Røde” Jensen


Den sociale brevkasse: Dansker på integrationsydelse – Ekstra Bladet\nSøndag d. 15. jan. 2017 - kl. 07:44\nDen sociale brevkasse: Dansker på integrationsydelse\nMikkel er for alvor fanget i en labyrint af offentlige regler, der hver især ophæver hinanden. Resultatet er, at han nu ikke har en krone... Modelfoto: Polfoto\nJeg er desværre en af de uheldige arbejdsløse. Derfor tilmeldte jeg mig kontanthjælp, da jeg ikke havde nok anciennitet i a-kassen. Jeg har i den første periode modtaget kontanthjælp efter gængse regler, som også er blevet udbetalt i starten.\nKommunen har nu stoppet denne betaling. Årsagen er, at de henviser til den nye regel om, at man skal have opholdt sig i Danmark syv ud af de sidste otte år.\nJeg er født i Danmark og er dansk statsborger samt har haft bopæl i Danmark hele mit liv, hvilket både dåbsattest og folkeregister kan bevidne med tillæg af lejekontrakter siden 2004.\nI starten havde de også begrundet deres stop af udbetaling med, at jeg ikke havde betalt skat igennem de sidste ti år. Dette er helt grotesk, eftersom jeg både har ansættelseskontrakter, breve og elektroniske udskrifter om dataløn, feriepenge og skatteopgørelser, der modsiger det. Selv Skat har pure afvist det.\nKommunen oplyser nu, at jeg ikke længere er tilmeldt kontanthjælp, hvilket sikkert også er en medvirkende årsag til, at betalingen er udeblevet.\nKommunen indkalder dog stadig til samtaler, til trods for at jeg ifølge dem ikke længere er tilmeldt kontanthjælp. I tillæg til det har kommunen nu meddelt mig, at de vil tvinge mig ud i et såkaldt nyttejob, som de henviser til i krav på udbetaling af kontanthjælp.\nDette svarer til, at en arbejdsgiver meddeler sin ansatte, at denne skal møde til påbudt arbejde, men at de oplyses om, at de ikke er ansat i firmaet samt ikke vil modtage nogen løn for arbejdet. Har vi indført statsligt slaveri i Danmark?\nI kraft af ovenstående ender det for mit vedkommende snart i økonomisk tragedie, da jeg jo ikke har andre indtægter (hvorfor ellers være på kontanthjælp), for eksempel vil huslejen ikke kunne betales, hvormed jeg vil ende som hjemløs – medmindre jeg skaffer indtægt ad anden vej.\nNår man taler om anden indtægt, så håber jeg så sandelig ikke, at kriminalitet bliver en nødvendighed, men det er vel sidste udvej.\nJeg håber inderligt, at du kan se problemstillingerne og spørgsmålene i ovenstående.\nJeg kender til flere eksempler, hvor danske statsborgere, der bevisligt har opholdt sig i landet i syv ud af de otte år, det kræves, er kommet på integrationsydelse.\nDu har ret i, at alle danske statsborgere har krav på hjælp, jævnfør paragraf tre i lov om aktiv socialpolitik. Det er med indførelsen af integrationsydelsen gået ud over borgere, der er havnet i et kafkask system af regler, som kommunerne ikke engang selv kan forvalte.\nDet er dig som borger, der har bevisbyrden for, at du har opholdt dig i landet i de sidste syv ud af otte år. Som du beskriver det, kan du med lejekontrakter og lønindtægt bevise det. Du skal klage over det skriftligt. Disse typer af sager har brug for at lande i Ankestyrelsen for videre praksis.\nDin sag lyder rodet. Du har modtaget kontanthjælp. Så er du kommet på integrationsydelse. Så har du helt mistet hjælpen igen. Og nu indkalder de dig til samtaler, og du skal stå til rådighed uden at modtage hjælp.\nSelvfølgelig skal du ikke i nyttejob, hvis du ikke modtager hjælp. Man kan i nogle tilfælde være nødt til det, hvis man for eksempel skal stå til rådighed i en periode, hvor man oparbejder retten til hjælp fremadrettet.\nKontakt kommunens borgerrådgiver, der skal hjælpe dig. Derudover har du krav på råd- og vejledningssamtale. Det kunne være interessant, hvad du blev rådet til af kommunen.\nDe har jo pligt til at hjælpe dig videre – og vejlede dig i forbindelse med at kunne forsørge dig selv. Ellers er der kun tilbage at henvende dig til de gratis socialjuridiske rådgivninger eller hyre en jurist eller privat rådgiver, som ingen jo i den håbløse situation har penge til.\nHvis du ikke kommer videre, må du skrive til mig igen.


Porsche Cayenne-billeder lækket før officiel premiere | Bilmagasinet.dk\nPorsche Cayenne-billeder lækket før officiel premiere\nDet er kun et par uger til den internationale biludstilling i Frankfurt. Nogen kommet til at lække den nye Cayenne før tid.\n28. august 2017 af Mathias Brandt\nFørste billeder lækket\nDer er få uger til en af verdens største biludstillinger i Frankfurt. Det betyder, at bilfabrikanterne er igang med at gøre klar til at præsentere sine nyheder overfor verdenspressen. En gang imellem sker det, at der slipper billeder ud af noget, som ikke var meningen. Det er for eksempel sket med den nye Porsche Cayenne.\nVi ved ikke meget om de tekniske specifikationer. Men mon ikke de kommer til at læne sig ret meget op af Porsche Panamera? I så fald vil det betyder alt fra hybridteknologi og ikke mindst deres store V8-dieselmotor, som vi blandt andet også kender fra den nye Audi SQ7.\nVi lover at holde jer opdateret, så snart vi ved mere.


Kommissær på krisemøde om Italien: Vi er parat til sag - Avisen.dk\n- I sidste ende er reglerne ikke blot ord på det stykke papir. Der findes årsager til, at de eksisterer, siger den tyske finansminister, Olaf Scholz, om en mulig sag mod Italien på grund af overskridelse af EU's underskudsregler. (Foto: Fabrizio Bensch/Reuters)\nDen tyske finansminister og EU's finanskommissær siger, at regler skal overholdes - ellers får det følger.\n- I sidste ende er reglerne ikke blot ord på det stykke papir. Der findes årsager til, at de eksisterer, siger den tyske finansminister, Olaf Scholz, ved sin ankomst til et EU-møde i Luxembourg for finansministre.\nEU-Kommissionen er klar til at indlede en sag, hvis ikke Italien præsenterer nye "data og fakta". Det slår EU's finanskommissær, Pierre Moscovici, fast.\n- Vi er klar til, skulle det blive nødvendigt, at indlede en proces for uforholdsmæssig høj gæld, og vi er på vej, siger franskmanden.\nItaliens offentlige gæld var sidste år 132 procent af bruttonationalproduktet (bnp). EU's vækst og stabilitetspagt sætter grænsen ved 60 procent.\nDer "er regler i eurozonen, og alle forsøger at overholde dem", siger den franske finansminister, Bruno Le Maire, ved mødet i Luxembourg.\n- Jeg vil ønske, at Italien griber EU-Kommissionens fremstrakte hånd og tager de nødvendige skridt, siger Le Maire.